b"\n_START_ARTICLE_\nDiputaci\xc3\xb3 Provincial de Valladolid\n_START_SECTION_\nHist\xc3\xb2ria\n_START_PARAGRAPH_\nLa Constituci\xc3\xb3 de Cadis establia la creaci\xc3\xb3 de Diputacions en totes les prov\xc3\xadncies de la Monarquia, posant com a data l\xc3\xadmit per a aix\xc3\xb2 el mes de mar\xc3\xa7 de 1813. Nomenat Cap Pol\xc3\xadtic Superior de la prov\xc3\xadncia de Valladolid el militar Antonio Pe\xc3\xb3n y Heredia, s'encarreg\xc3\xa0 de gestionar l'elecci\xc3\xb3 dels diputats a Corts per la prov\xc3\xadncia de Valladolid, en una tasca que li ocup\xc3\xa0 des de novembre d'aquest any fins a gener de 1813. Un cop elegits els diputats, Pe\xc3\xb3n y Heredia s'afany\xc3\xa0 a posar en peu la Diputaci\xc3\xb3 Provincial. Per evitar retards que contravinguessin l'establert per la Constituci\xc3\xb3, el 3 de mar\xc3\xa7 de 1813 es cre\xc3\xa0 la Diputaci\xc3\xb3 Provincial de Valladolid en una reuni\xc3\xb3 que tingu\xc3\xa9 lloc a la Puebla de Sanabria, capital de la terra de Sanabria i que, en aquell moment, formava part de la prov\xc3\xadncia de Valladolid. Un cop complert el tr\xc3\xa0mit legal, la Diputaci\xc3\xb3 torn\xc3\xa0 a reunir-se, ja de manera regular, a la ciutat de Valladolid a partir de setembre d'aquell mateix any de 1813."